เด็กใหม่

เด็กใหม่ เป็นละครโทรทัศน์แนวรหัสคดี ระทึกขวัญ และละครสั้นจบในตอน ผลิตโดยเซาเออร์บางกอก นำแสดงโดย ชิชา อมาตยกุล

ในฤดูกาลแรกออกอากาศครั้งแรกเมื่อวันที่ 8 สิงหาคม พ.ศ. 2561 ทางช่องจีเอ็มเอ็ม 25 ฤดูกาลที่สองออกอากาศทั่วโลกทางเน็ตฟลิกซ์ เมื่อวันที่ 7 พฤษภาคม พ.ศ. 2564 ซึ่งการแสดงทำให้เป็นที่รู้จักในระดับนานาชาติ เป็นละครที่น่าจับตามองโดยเฉพาะประเทศไทย เวียดนาม และฟิลิปปินส์ และติดสิบอันดับทั่วโลก เช่น บราซิล การแสดงได้รับคำชมเชยจากการใช้การเล่าเรื่องที่แหวกแนว และการใช้ชีวิตในสังคมโรงเรียนมัธยมศึกษาตอนปลายสมัยใหม่

 เรื่องย่อ 
พล็อตของละครจะเป็นเรื่องราวหมุนเวียนของแนนโน๊ะ (ชิชา อมาตยกุล) นักเรียนหญิงลึกลับที่ย้ายโรงเรียนใหม่ในประเทศไทย และตีแผ่เรื่องราวที่ไม่ดีของนักเรียนและคุณครู เธอถูกเปิดเผยว่ามีตัวตนเป็นอมตะ มีหน้าที่ลงโทษผู้กระทำผิดในอาชญากรรมและการกระทำผิดต่าง ๆ ในฤดูกาลที่สอง แนนโน๊ะมาพร้อมกับคู่แข่งคนใหม่ชื่อ ยูริ ซึ่งมีความคิดที่แตกต่างไปจากแนนโน๊ะ เน้นการแก้แค้น และต้องการเข้าครอบครองหน้าที่แทนของแนนโน๊ะ

 นักแสดง 
 ชิชา อมาตยกุล รับบทเป็น แนนโน๊ะ เด็กผู้หญิงบุคลิกแปลกประหลาดที่ไม่มีใครรู้ว่าเธอเป็นใครมาจากไหน แต่ย้ายโรงเรียนใหม่ในทุก ๆ ตอน มีพลังและต้นกำเนิดลึกลับ แนนโน๊ะทำหน้าที่เป็นผู้ชี้แนะและผู้ลงโทษมนุษย์ที่ซ่อนความลับหรือการกระทำบางสิ่งบางอย่างโดยไม่คิดถึงผลที่จะตามมา แนนโนะถูกเปิดเผยว่าเป็นตัวตนว่าเป็นอมตะ แนนโน๊ะไม่ได้ดีหรือชั่ว เพราะดูเหมือนเธอจะลงโทษทุกคนเท่า ๆ กัน แนนโนะชอบใช้เวลาของเธอในการวางแผนการลงโทษที่เหมาะสม และทรมานแก่ผู้กระทำความผิดก่อนที่เธอจะจบเกม บุคลิกภาพของแนนโน๊ะจะมีเอกลักษณ์คือ ผมสั้นปานกลางทรงหยักศก หรือบ็อบพร้อมหน้าม้า แต่งกายชุดนักเรียนหญิง และคนขี้แกล้งที่ชั่วร้าย เธอมีความคล้ายคลึงกับตัวละครโทมิเอะ ซึ่งได้รับการยอมรับว่าเป็นแรงบันดาลใจสำหรับบทบาทนี้
 ชัญญา แม็คคลอรี่ย์ รับบทเป็น ยูริ (ในฤดูกาลที่ 2) เด็กผู้หญิงคู่แข่งของแนนโน๊ะ ในตอนที่ 4 ยูริเป็นเหยื่อรายหนึ่งของแนนโน๊ะ ที่พยายามช่วยหลือหลังจากที่เธอถูกทารุณโดยสองนักเรียน จากการถูกรีดเอาทรัพย์ โดยถูกอัดเทปจากการข่มขืนกระทำชำเรา อย่างไรก็ตาม มีการเฉลยว่ายูริได้วางแผนที่จะแก้แค้นสาว ๆ นับตั้งแต่ที่เธอถูกทำร้าย แผนการของยูริกลับตรงกันข้าม เมื่อถูกผู้ชายที่เธอจ้างหักหลัง และทำร้ายนักเรียนหญิงรวมถึงฆ่ายูริด้วย โดยกดเธอลงน้ำในอ่างที่มีเลือดของแนนโน๊ะออกอยู่ เมื่อยูริได้รับเลือดของแนนโน๊ะจึงทำให้เธอฟื้นคืนชีพ ซึ่งทำให้เธอมีพลังและความเป็นอมตะเช่นเดียวกับแนนโน๊ะ  อย่างไรก็ตาม ยูริชอบแก้แค้นด้วยการฆ่าเหยื่อของเธอหรือสร้างความโกลาหลแทนที่จะสอนบทเรียนแก่พวกเขา ซึ่งต่างจากแนนโน๊ะ ยูริดูจะมีความเจ้าเล่ห์มากกว่า และดูเหมือนจะไม่รู้สึกสำนึกผิดกับการกระทำของเธอเลย เครื่องแต่งกายของยูริจะเหมือนกับแนนโน๊ะคือเป็นชุดนักเรียนหญิง เธอจะมัดผมหางม้าโดยใช้ริบบิ้นสีแดงอันเป็นเอกลักษณ์

 รายชื่อตอน 

 ฤดูกาลที่ 1 (2561)

 ฤดูกาลที่ 2 (2564) 

 แนวคิดและการพัฒนา 
โครงเรื่องของแต่ละตอนในละครโทรทัศน์ได้รับแรงบันดาลใจจากข่าวเหตุการณ์จริงที่เกี่ยวข้องกับนักเรียนหญิงซึ่งตกเป็นเหยื่อ แต่มีเจตนานำเสนอให้เห็นว่าในท้ายที่สุด เหยื่อเหล่านั้นจะลุกขึ้นมาเป็นผู้ชนะ ตัวอย่างเช่น ตอน "มินนี่ 4 ศพ" ได้รับแรงบันดาลใจจากเหตุการณ์จริงที่นักศึกษาหญิงขับรถชนรถตู้ของมหาวิทยาลัยจนมีผู้เสียชีวิต 4 ราย และสามารถหลีกเลี่ยงความรับผิดได้เนื่องจากอิทธิพลและความมั่งคั่งของครอบครัว

ตอน "รับน้อง" ก็อ้างอิงจากเหตุการณ์จริงที่รุ่นพี่ลงโทษรุ่นน้องซึ่งไม่ปฏิบัติตามกฎการรับน้อง ส่งผลให้เกิดการเสียชีวิต

นักแสดงนำชิชา อมาตยกุล ใช้ผลงานมังงะสยองขวัญญี่ปุ่นเรื่องโทมิเอะ ซึ่งมีตัวละครหญิงลักษณะคล้ายซักคิวบัส เป็นแรงบันดาลใจและต้นแบบในการถ่ายทอดตัวละคร

ไม่กี่วันก่อนเข้ารับการคัดเลือกนักแสดงเพื่อรับบทยูริ ชัญญา แมคคลอรี่ เพิ่งเริ่มพักฟื้นหลังการผ่าตัดเอาเนื้องอกในสมองออก ความมุ่งมั่นและความตั้งใจของเธอในการคว้าบทบาทนี้สามารถสร้างความประทับใจให้กับทีมคัดเลือกนักแสดง และยังเป็นแรงบันดาลใจให้เธอถ่ายทอดตัวละครยูริในฐานะตัวละครที่เปี่ยมด้วยพลังและการยืนหยัด

 การออกอากาศ 

ฤดูกาลแรกของเด็กใหม่ ออกอากาศครั้งแรกเมื่อวันที่ 8 สิงหาคม พ.ศ. 2561 ทางช่องจีเอ็มเอ็ม 25 และเผยแพร่บนเน็ตฟลิกซ์ เมื่อวันที่ 31 ตุลาคม พ.ศ. 2561
ต่อมาเมื่อวันที่ 19 เมษายน พ.ศ. 2564 ได้มีการปล่อยตัวอย่างอย่างเป็นทางการของฤดูกาลที่สอง ซึ่งประกอบด้วยทั้งหมด 8 ตอน และเปิดให้รับชมทางเน็ตฟลิกซ์ เมื่อวันที่ 7 พฤษภาคม พ.ศ. 2564

 การสร้างใหม่ 

ละครได้มีการนำมาสร้างใหม่ในชื่อเรื่อง เด็กใหม่ The Reset จะออกอากาศในวันที่ 7 มีนาคม พ.ศ. 2569 ทางช่องวัน 31 โดยจะมีเวอร์ชันเต็ม (Uncut) ให้รับชมผ่านแอปพลิเคชันสตรีมมิงวันดี นอกจากนี้ยังมีรายงานว่าละครจะถูกนำไปเผยแพร่บนแพลตฟอร์มเน็ตฟลิกซ์อีกด้วย โดยมีเนื้อหาเรื่องราวเดี่ยวที่เกิดขึ้นในจักรวาลใหม่ ตัวละครแนนโน๊ะในเวอร์ชันนี้ไม่รู้จักหรือมีความเชื่อมโยงกับตัวละครจากฤดูกาลก่อนหน้าแต่อย่างใด

 รางวัลและการเสนอชื่อ 
+ชื่อพิธีมอบรางวัล ปีที่นำเสนอ ประเภท ผู้ได้รับการเสนอชื่อเข้าชิงรางวัล และผลการเสนอชื่อรางวัลปีรางวัลผู้รับผลอ้างอิง3rd Asia Contents Award2021Best Creativeเด็กใหม่ ฤดูกาลที่ 2Best OTT Originalเด็กใหม่ ฤดูกาลที่ 2Best Asian TV Seriesเด็กใหม่ ฤดูกาลที่ 2

 อ้างอิง 

 แหล่งข้อมูลอื่น 



หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2561
หมวดหมู่:ผลงานต้นฉบับภาษาไทยของเน็ตฟลิกซ์